Document ID: 32005R2149

KOMISIJAS REGULA (EK) Nr. 2149/2005
(2005. gada 23. decembris),
ar ko nosaka samazinājuma koeficientus, kuri piemērojami ĀKK valstu izcelsmes banānu ievešanas atļauju pieteikumiem par 2006. gada janvāri un februāri
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 29. novembra Regulu (EK) Nr. 1964/2005 par tarifu likmēm banāniem (1),
ņemot vērā Komisijas 2005. gada 9. decembra Regulu (EK) Nr. 2015/2005 par ĀKK valstu izcelsmes banānu ievedumiem 2006. gada janvārī un februārī, izmantojot tarifu kvotu, kas atvērta ar Padomes Regulu (EK) Nr. 1964/2005 par tarifu likmēm banāniem (2), un jo īpaši tās 6. panta 2. punktu,
tā kā:
(1)
Dalībvalstīs saskaņā ar Regulas (EK) Nr. 2015/2005 5. pantu iesniegtajos un Komisijai saskaņā ar minētās regulas 6. pantu nosūtītajos ievešanas atļauju pieteikumos norādītie daudzumi pārsniedz pieejamos daudzumus, kas noteikti regulas 2. pantā, proti, 135 000 tonnas un 25 000 tonnas attiecīgi II un III sadaļā minētajiem uzņēmējiem.
(2)
Tāpēc jānosaka katram pieteikumam piemērojamie samazinājuma koeficienti,
IR PIEŅĒMUSI ŠO REGULU.
1. pants
1. 1.Katram ievešanas atļaujas pieteikumam, ko Regulas (EK) Nr. 2015/2005 II sadaļā minētie uzņēmēji iesnieguši, izmantojot 135 000 tonnu lielo tarifu apakškvotu, piemēro samazinājuma koeficientu 22,039 %.
2. Katram ievešanas atļaujas pieteikumam, ko Regulas (EK) Nr. 2015/2005 III sadaļā minētie uzņēmēji iesnieguši, izmantojot 25 000 tonnu lielo tarifu apakškvotu, piemēro samazinājuma koeficientu 1,294 %.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 23. decembrī

Labels: 3
17
18